Selgers egenerklæringsskjema er viktig for at mulige kjøpere skal få vite alt de trenger om boligen.Som selger er du ansvarlig for å gi mest mulig korrekte og dekkende opplysninger om eiendommen, herunder opplysninger om feil og mangler som du kjenner eller måtte kjenne til. Du er pålagt å svare åpent og ærlig på alle spørsmålene i egenerklæringen. Så lenge feil og mangler ved boligen eller eiendommen er tydelig beskrevet i egenerklæringen (eller tilstandsrapporten), bortfaller ditt ansvar.I henhold til loven om kjøp og salg av bruktboliger (avhendingsloven) er du som selger ansvarlig for feil og mangler som overstiger 10.000 kroner i 5 år etter kontraktsinngåelse. For å unngå å havne i ansvar, er det derfor viktig at du tar seg god tid, er grundig, og fyller ut egenerklæringsskjema korrekt og fullstendig. Du må fylle ut egenerklæringsskjema for å få lov til å tegne boligselgerforsikring. Bestilling av boligselgerforsikring gjøres i selve egenerklæringsskjemaet.